เจ้าชายคาร์ล กุสตาฟ ดยุกแห่งสมัวลันด์

เจ้าชายคาร์ล กุสตาฟ ดยุกแห่งสมัวลันด์ (25 สิงหาคม ค.ศ. 1782 – 23 มีนาคม ค.ศ. 1783) เป็นเจ้าชายแห่งสวีเดน โดยเป็นพระราชโอรสของพระเจ้ากุสตาฟที่ 3 แห่งสวีเดนกับราชินีโซฟี เมาดาลีเนอ พระองค์สิ้นพระชนม์เมื่อยังเป็นทารก

 พระชนม์ชีพช่วงต้น 
เจ้าชายกุสตาฟประสูติ ณ พระราชวังดร็อตนิงฮ็อล์ม เป็นพระราชโอรสพระองค์ที่สองของพระเจ้ากุสตาฟที่ 3 แห่งสวีเดน กับราชินีโซฟี เมาดาลีเนอ พระองค์มีพระเชษฐา 1 พระองค์ คือเจ้าชายกุสตาฟ อดอล์ฟ ซึ่งต่อมาจะทรงเป็นพระมหากษัตริย์สวีเดน เจ้าชายพระองค์นี้ได้รับการพรรณนาว่าแข็งแรง สุขภาพดี และมีพระวรกายใหญ่เป็นพิเศษ; พระราชบิดาเอ็นดูพระองค์เป็นอย่างมาก

 สิ้นพระชนม์ 
ในเดือนมีนาคม ค.ศ. 1783 เจ้าชายพระองค์น้อยประชวรอย่างกะทันหัน สันนิษฐานว่าเกิดจากพระกระยาหารที่ไม่เหมาะสมErik Lönnroth in Den stora rollen  p. 84 และสิ้นพระชนม์เมื่อพระชนมายุเพียง 6 เดือน พระศพของพระองค์ถูกฝังไว้ที่โบสถ์ริดดาร์ฮ็อลเมนในสต็อกโฮล์ม

พระราชบิดาของพระองค์โศกเศร้าอย่างยิ่งกับการสิ้นพระชนม์ และไม่เคยปรากฏพระพักตร์ในอาการโศกสลดเช่นนี้มาก่อน จนไม่สามารถเสด็จไปในพระราชพิธีฝังพระศพเจ้าชายน้อยได้เลย หลังจากการสิ้นพระชนม์ของเจ้าชายคาร์ล กุสตาฟ พระเจ้ากุสตาฟที่ 3 ได้เริ่มบทใหม่ในพระชนม์ชีพของพระองค์ โดยเสด็จไปยังแดนไกลจากสวีเดน เพิ่มพระราชอำนาจขึ้นทีละน้อย และเริ่มทำสงคราม นักประพันธ์หลายท่านได้ให้เหตุผลว่าการเปลี่ยนแปลงในบุคลิกภาพและพระราชจริยวัตรของพระองค์ เป็นผลส่วนหนึ่งจากปฏิกิริยาอันรุนแรงต่อการสิ้นพระชนม์ของพระราชโอรสพระองค์ที่สองOswald Kuylenstierna in Gustav III; Hans Liv, Person och Gärning, Stockholm 1921 p 138Leif Landén in Gustaf III en biografi  p. 61

 ตราอาร์ม  

 อ้างอิง 

คาร์ล กุสตาฟ 1782
หมวดหมู่:ราชวงศ์ฮ็อลชไตน์-ก็อททอร์พ
หมวดหมู่:พระราชโอรสในพระมหากษัตริย์
หมวดหมู่:เจ้านายที่สิ้นพระชนม์ตั้งแต่ทรงพระเยาว์
หมวดหมู่:บุคคลที่เกิดในปี พ.ศ. 2325
หมวดหมู่:บุคคลที่เสียชีวิตในปี พ.ศ. 2326